Държавен вестник, бр. 8, 2011 г., стр. 19

БРОЙ  8	
Д Ъ Р Ж А В Е Н  В Е С Т Н И К 	
СТР.  19  
стремейки се към укрепване на гранич­
ния контрол, борба с нелегалната миграция, 
незаконния трафик на наркотични вещества, 
организираната престъпност, тероризма и други 
тежки престъпления, 
с цел да осигурят засилено митническо 
сътрудничество,
стремейки се към установяване на обща 
рамка и стандарти по горните въпроси, изгра­
дена в съответствие с изискванията и нормите 
на Европейския съюз,
желаейки да постигнат развитие и институ­
ционално укрепване за прилагане на усъвър­
шенствана рамка от общи правила в областта 
на граничната сигурност,
с цел прилагане на координирано управление 
и контрол на общата граница,
като се основават на Конвенцията за поли­
цейско сътрудничество в Югоизточна Европа, 
подписана на 5 май 2006 г. във Виена, и в 
частност на чл. 29, ал. 5, 
отчитайки действащите споразумения, склю­
чени между Република България и Република 
Сърбия в областта на граничното, полицейското 
и митническото сътрудничество, 
водени от желанието да подобрят своето 
сътрудничество с оглед установяване на по-
ефективна обща сигурност по своята граница, 
убедени, че засиленото сътрудничество между 
договарящите страни е от голямо значение, 
водени от желанието да подобрят информа­
ционния обмен между компетентните си органи, 
решени да се справят с нелегалната миграция 
и трансграничната престъпност и да установят 
сигурност и обществен ред чрез предотвратя­
ване заплахите и главно чрез провеждане на 
ефективна борба с престъпността, особено в 
областта на престъпленията, свързани с нар­
котични вещества, нелегалните престъпни 
миграционни мрежи и трафика на откраднати 
моторни превозни средства,
се договориха за следното: 
Р а з д е л  I
Общи положения
Член 1
(1) Договарящите страни създават Съвместен 
контактен център (наричан по-нататък „Центъ­
ра“) за обмен на информация и координация на 
дейностите за нуждите на своите компетентни 
органи по чл. 3 от това споразумение.
(2) Съобразно разпоредбите на своето 
национално законодателство компетентните 
органи на договарящите страни си оказват 
съдействие при противодействието на трансгра­
ничната престъпност, както и при осигуряване 
на наблюдението и контрола по границата на 
договарящите страни. Компетентните органи 
на договарящите страни осъществяват сътруд­
ничество, взаимен и постоянен обмен на ин­
формация относно престъпления и нарушения 
на митническото, акцизното, миграционното 
и граничното законодателство, извършени по 
границата на договарящите страни, както се 
предвижда в чл. 4 от това споразумение.
Член 2
(1) Центърът е разположен на територията 
на Република България, на ГКПП „Калотина“.
(2) В Центъра работят служители на компе­
тентните национални органи на договарящите 
страни, които в реално време и непосредствено 
извършват анализ и обменят информация, ка­
саеща нарушения и престъпления, извършени 
по границата на договарящите страни, съгласно 
чл. 4 от това споразумение.
(3) Центърът се ръководи от координа­
тори – по един от всяка договаряща страна, 
определен от нейните компетентни органи. 
Организацията на работа и взаимодействието 
между служителите на компетентните национал­
ни органи на договарящите страни се регулира 
с Правила за работа, приети от Съвместната 
комисия по чл. 16 от това споразумение.
Член 3
Компетентни органи за прилагане на това 
споразумение са:
1. За Република България:
 – Главна дирекция „Борба с организираната 
престъпност“ на Министерството на вътреш­
ните работи;
 – Главна дирекция „Криминална полиция“ 
на Министерството на вътрешните работи;
 – Главна дирекция „Гранична полиция“ на 
Министерството на вътрешните работи;
 – Дирекция „Миграция“ на Министерството 
на вътрешните работи;
 – Агенция „Митници“ към Министерството 
на финансите.
2. За Република Сърбия:
 – Генерална дирекция „Полиция“ на Ми­
нистерството на вътрешните работи;
 – Митническа администрация към Минис­
терството на финансите.
Р а з д е л  I І
Форми и методи на сътрудничество
Член 4
(1) В съответствие с националното си за­
конодателство компетентните органи на до­
говарящите страни, посочени в чл. 3 от това 
споразумение, си обменят информация чрез 
Центъра, най-вече  относно:
а) нелегална миграция и трафик на хора, 
както и незаконните дейности, свързани с тях;
б) престъпления и нарушения, свързани с 
подправяне на документи за пътуване и доку­
менти за самоличност;